Volga kaldal, üsna mõisa lähedal, elas saja-aastane vanamees. Too oli maag, kes oskas lindude ja loomade keelt. Päris kindlasti oskas ta suhelda ka mesilastega, sest Helena oli teda sageli näinud kõndivat mesilassülemitest ümbritsetuna. Ta oli kõnelenud nendele kummalisi sõnu, võis panna käe nende pesasse ja mesilased ei nõelanud teda. Helena käis tema juures sageli ja too õpetas teda mõistma loomade ja lindude okultseid omadusi.